চৌরঙ্গী ছাড়াও বসিরহাট দক্ষিণে সারাদিন ভোট অপেক্ষাকৃত নির্বিঘ্নে চললেও বিকেলের দিকে বসিরহাটে বিজেপির ১৪৩ ও ১৪৪ নম্বর ক্যাম্প অফিসে হামলার অভিযোগ। চালানো হল ভাঙচুরও। বিজেপির অভিযোগ, হারার ভয়ে নির্বাচন শুরুর ২ দিন আগে থেকেই হামলা শুরু করেছে তৃণমূল। অন্যদিকে শিয়ালদহে সিপিএমেপ ক্যাম্প অফিসেও তৃণমূল হামলা চালিয়েছে বলে অভিযোগ। হামলা ২ মহিলা-সহ বহু জখম হয়েছেন বলে দাবি সিপিএমের রাজ্য সম্পাদক বিমান বসুর। তিনি এই ঘটনার নিন্দা করে বলেন, "রাজ্যে মাত্র ২টি বিধানসভা আসনে উপনির্বাচন। এই নির্বাচনের ফলে নতুন সরকার তৈরিও হবে না পুরনো সরকার ভাঙবেও না। তবুও শান্তিতে ভোট হতে দিল না তৃণমূল।"